text: To unge voldsmænd fra Horsens er fængslet i fire uger
  04 marts 2012 kl. 07.18
  To mænd på 18 og 21 år blev lørdag fængslet i fire uger ved et grundlovsforhør i Horsens. De to er sigtet for grov vold og for at have modsat sig anholdelse, oplyser Sydøstjyllands Politi i Horsens.
  Fredag aften gik de to mænd pludselig løs på en ældre man ved en pølsevogn i Horsens. Ifølge politiet blev manden slået i hovedet, og da han faldt om, sparkede og trampede de to sigtede manden i hovedet.
  Kort efter overfaldt de to voldsmænd endnu en ældre mand, som fik omtrent samme behandling.
  - Der er ikke noget, der tyder på, at de kendte ofrene. Umiddelbart ser det ud til at være helt tilfældige overfald, siger vagtchefen hos Sydøstjyllands Politi.
  Da politiet kort efter ankom til stedet, gjorde de to mænd voldsom modstand, da politiet anholdt dem.
  Begge sigtede er godt kendt af politiet i forvejen. De er begge fra Horsens, og de er begge tidligere dømt for vold, oplyser politiet
  